यचा क्वसाः, जाः म्हसिका व यचिं तजिसु कथं ध्याकुनय् लाकातःपिं

यचा क्वसाः, जाः म्हसिका व यचिं तजिसुया आधारय् ध्याकुनय् लाकातःपिं बा विभेद व लान्छना भ्वगेयाये माःपिं मनूतय्‌तः यचा क्वसाः, जाः म्हसिका व यचिं तजिसु कथं ध्याकुनय् लाकातःपिं धकाः धाइ । थ्व छगू कुसा खँग्वः खः ।  यचा क्वसाः, जाः म्हसिका व यचिं तजिसु सम्बन्धि नेपालभासय् आधारभूत खँग्वःत, रुक्शना कपाली, नेसं ११४१/०१/१७,आइएसबिएन : 978-9937-0-8031-6    
नां
क्वय्‌र
यचा क्वसाः, जाः म्हसिका व यचिं तजिसु कथं ध्याकुनय् लाकातःपिंतः क्वय्‌र मनूत धकाः नं धाइ । थ्व खँग्वः न्हापा अङ्ग्रेजी भासं यचा क्वसाः, जाः म्हसिका व यचिं तजिसु कथं ध्याकुनय् लाकातःपिंतः ह्यपेयायेगु कथं छ्यलीगु खः । नेसं ११०१ (सन् १९८०)सं यचा क्वसाः, जाः म्हसिका व यचिं तजिसु कथं ध्याकुनय् लाकातःपिंतः थ्व खँग्वः लाका कायेगु कुतः यात । अवहेलना यायेतः छ्यलीगु खँग्वः थःपिन्सं हे छ्यलाः व खँग्वलं अवहेलनाया भाव हे त्वःथलाब्यूगु खः । अज्याः बिद्रोहया लू कथं थ्व खँग्वः आः हलिंयङ्क छ्यलाबुलाय् वयाच्वंगु खः ।    थौंकन्हय् थ्व खँग्वः प्राग्यिक ख्यलय् आपलं छ्यः । क्वय्‌र ब्वनेज्या धकाः ब्याग्लं छता ब्वनेख्यः हे दु ।   
जाः व यचा म्ह्वःल्याः
गुलिस्यां यचा क्वसाः, जाः म्हसिका व यचिं तजिसु कथं ध्याकुनय् लाकातःपिंतः जाः व यचा म्ह्वःल्याः धकाः नं धाइ । नेपाःया संविधानय् नं थुगु खँग्वःया छ्यलाबुला दु । थ्व खँग्वः गुलिस्यां ययेकू धाःसा गुलिस्यां कुंखिउँ । जिपिं म्ह्वःल्याः (अल्पसंख्यक) मखु धकाः छथ्वः सः दु धाःसा यचा म्ह्वःल्याः धकाः मूधाःया यचा अभ्यास सिबें पाःगु अभ्यास यायेवं पाकीगु कथं छ्यलाबुला जुयाच्वंगु धकाः छथ्वः सः दु ।
दिनिस
यचिं तजिसु

 त्यामज्यू यचिं
जाः म्हसिका

 यितामि
 निथीपिलाःमि
 भामय्‌जु

यचा क्वसाः

 ज्वःयचामि
 नसियचामि
 द्वखुयचामि
 सुन्यायचामि
अधिकार
 क्वय्‌र मनूतय्‌गु अधिकार
 यितामितय्‌गु अधिकार
 त्यामज्यू यचिं दुपिनेगु अधिकार
 निथीपिलाःमितय्‌गु अधिकार
 भामय्‌जुपिनेगु अधिकार
हनेगु दिंत
 त्यामज्यू यचिं बारे सयेकेसीकेगु दिं
 क्वय्‌र मनूत पाखेया महिता बिरुद्धया दिं
 यितामि म्हसिकायातः ल्वय् नालीगु बिरुद्धया ज्यासना दिं
 यितामि लुमन्तिया दिं
लिधंसा

आपाः

पुचः:यसिसु
पुचः:क्वय्‌र